Suosittu SwiftKey-näppäimistö leivotaan seuraavan OnePlus-päivityksen sisään | Mobiili.fi
Niko Haikala | Julkaistu 5.2.2015, klo 12:30
OnePlus kertoo, että SwiftKey Keyboard sisällytetään CyanogenMod 11S:ään. Päivityksen myötä OnePlus-käyttäjät voivat vaihtaa näppäimistöä perinteisestä vaihtoehdosta SwiftKeyhin ja takaisin todella helposti. Erillistä kolmannen osapuolen näppäimistön latausta ei siis SwiftKeyn käyttämiseen tarvita.
SwiftKey tarjoaa käyttäjälleen suuren määrän kielipaketteja, joista voi ottaa tarvittaessa käyttöön useampia yhtäaikaa. Sovelluksen toinen pääominaisuus on ”älykäs korjaus”, joka kerää käyttäjän käyttämiä sanoja muistiin. Tietokannan avulla sovellus pyrkii tarjoamaan nopeampia ja osuvampia ennusteita kirjoituksen avuksi.
Perinteisen kirjoitustyylin ohella SwiftKey tukee pyyhkäisyihin perustuvaa Flow-kirjoitustapaa. Lisäksi näppäimistön kokoa, mallia ja teemaa voi muuttaa. Maksullisia teemapaketteja on tarjolla lukuisia SwiftKeyn omassa kaupassa.
”Pyrimme jatkuvasti parantamaan käyttäjäkokemusta työskentelemällä visiomme jakavien yhteistyökumppanien kanssa”, OnePlus-tuotepäällikkö Helen Li selittää. SwiftKey-päivityksen lisäksi OnePlus lupaakin käyttäjilleen paljon kiinnostavia ilmoituksia pitkin kevättä. Tässä kuussa yhtiö esittelee ainakin uuden OxygenOS-käyttöjärjestelmänsä.
Cyanogen OnePlus OnePlus One SwiftKey
Yksityiskohdat paljastuivat: OnePlus 5:n kaksoiskamera tarjoaakin optisen zoomin – puhelin esillä kokonaisuudessa...19.6.2017
OnePlus julkaisi OnePlus 6:lle uuden testiohjelmiston – mukana mielenkiintoinen OnePlus Roaming -toiminto19.11.2018
OnePlus 3T luvassa huomenna – tällaisia uudistuksia huippupuhelimeen odotetaan14.11.2016
OnePlussan seuraava puhelin on OnePlus 5 – tulossa ”kesällä”5.5.2017
Samsung tiukkana: Micromax-raportit eivät pidä paikkaansa
Lue seuraavaksi: Samsung tiukkana: Micromax-raportit eivät pidä paikkaansa